Արձակուրդ փոխանակումով

«Արձակուրդ» (անգլ.՝ The Holiday), 2006 թվականի ամերիկյան ռոմանտիկ կատակերգություն, որի ռեժիսորը, սցենարի հեղինակը և պրոդյուսերը Նենսի Մեյերսն է։ Գլխավոր դերերը կատարել են Քեյթ Ուինսլեթը, Քեմերոն Դիասը, Ջուդ Լոուն և Ջեք Բլեքը։
Պրեմիերան տեղի է ունեցել Նյու Յորքում  2006 թվականի նոյեմբերի 29-ին, իսկ նույն թվականի դեկտեմբերի 8-ին այն թողարկվել է կինոթատրոններում Միացյալ Թագավորությունում և Միացյալ Նահանգներում։ Հյուսիսային Ամերիկայում ֆիլմը տեղայնացրել է Columbia Pictures ընկերությունը, իսկ արտասահմանում՝ Universal Pictures ընկերությունը։ Այն ամբողջ աշխարհում հավաքել է ավելի քան 205 մլն դոլար՝ ունենալով 85 մլն դոլար բյուջե։ Ֆիլմն արժանացել է խառը արձագանքների, քննադատները բարձր են գնահատել նրա վիզուալ գեղագիտական դիզայնը և դերասանների խաղը, իսկ սյուժեն համարվել է կանխատեսելի։


== Սյուժե ==
Լոնդոնի «Daily Telegraph»-ում հայտնի հարսանեկան սյունակի հեղինակ Այրիս Սիմփքինսը (Քեյթ Ուինսլեթ) ապրում է Անգլիայում՝ գավառական գեղեցիկ քոթեջում։ Նա սիրահարված է մի մարդու, որն օգտագործում է իրեն։ Նրանից հազարավոր կիլոմետրեր հեռու՝ Հարավային Կալիֆոռնիայում, ապրում է Ամանդա Վուդսը (Քեմերոն Դիաս), որը գովազդային գործակալության սեփականատեր է, զբաղվում է ֆիլմերի համար հոլովակների ստեղծմամբ։ Մի օր նա իմանում է, որ իր սիրելին դավաճանում է իրեն։
Միմյանց անծանոթ երկու կանայք, որոնք ապրում են միմյանցից 9 000 կմ հեռավորության վրա, հայտնվում են նման իրավիճակներում։ Նրանք գտնում են միմյանց համացանցում և պայմանավորվում են արձակուրդի ընթացքում փոխանակել իրենց բնակարանները․ Սուրբ ծնունդից առաջ Այրիսն ու Ամանդան որոշում են հանգստանալ իրենց խնդիրներից՝ պայմանավորվելով փոխել մայրցամաքները և ապրել միմյանց տանը երկու շաբաթվա ընթացքում։ Այրիսը տեղափոխվում է արևոտ Կալիֆոռնիա՝ Ամանդայի տուն, իսկ Ամանդան մեկնում է ձյունածածկ անգլիական գավառ։ Նրանցից յուրաքանչյուրը նոր վայրում տոնում է իր երջանիկ Սուրբ ծնունդը։


== Դերերում ==
Ֆիլմում էպիզոդիկ դերերով և բառացիորեն մի քանի վայրկյանով հայտնվում են Լինդսի Լոհանը, Ջեյմս Ֆրանկոն և Դասթին Հոֆմանը։ Առաջին երկուսն իբր կատարում են գլխավոր դերեր այն մարտաֆիլմում, որի գովազդային հոլովակը մոնտաժում են Ամանդայի աշխատակիցները, իսկ Հոֆմանը հայտնվում է որպես տեսավարձույթի խանութի հաճախորդներից մեկը, երբ Մայլզը, Այրիսին մեկը մյուսի հետևից ցույցտալով սկավառակները և ֆիլմերից մեղեդիներ երգելով նրա վրա, DVD-ի դարակից վերցնում է «Շրջանավարտը» ֆիլմի սկավառակը։


== Երաժշտություն ==
Ֆիլմի պաշտոնական սաունդթրեքը թողարկվել է 2006 թվականին Varese Sarabande ստուդիայի կողմից։ Այն ներառում է Հանս Ցիմմերի, Հերբ Ալպերտի, Հեյտոր Պերեյրայի, Իմոջեն Հիփի և այլ կոմպոզիտորների կողմից գրված մեղեդիներ։ Սաունդթրեքը բաղկացած է 22 մեղեդիներից՝ 48։12 րոպե ընդհանուր տևողությամբ։
Բացի այդ, ֆիլմում օգտագործվել են ևս 28 տարբեր ստեղծագործություններ, ներառյալ Էլլա Ֆիցջերալդի, Արետա Ֆրանկլինի, Քայլի Մինոուգի, The Killers խմբի երգերը և երկու մեղեդի, որոնք գրել են Անդրեա և Էնիո Մորիկոնեները։
Hans Zimmer 

Maestro
Iris And Jasper
Kayak for One
Zero
Dream Kitchen
Seperate Vacations
Anything Can Happen
Light My Fire
Definitely Unexpected
If I Wanted to Call You
Roadside Symphony
Busy Guy
For Nancy
Its Complicated
Kiss Goodbye
Verso E Prosa
Meu Passado
The Cowch
Three Musketeers
Christmas Suprise
Gumption
Cry


== Հետաքրքիր փաստեր ==
Ամանդան (Քեմերոն Դիաս), գալով Այրիսի տուն, բաժակը ձեռքին կատարում է ամերիկյան The Killers ռոք խմբի «Mr.Brightside» երգը։
Նենսի Մայերսը նկարահանումների ժամանակ միշտ դերասանների համար միացրել է այն երաժշտությունը, որը հետագայում պետք է հնչեր այս կամ այն տեսարանում, որպեսզի նրանք ավելի լավ զգան պահը։
Ֆիլմը ներկայացվել է MTV հեռուստաալիքի 2007 թվականի մրցանակի «Լավագույն համբույր» անվանակարգում (Քեմերոն Դիաս, Ջուդ Լոու)։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Ֆիլմի մասին Discoverkate.com կայքում(անգլ.)